**Paerewa Paetae**

**KUA MŌNEHU**

|  |  |
| --- | --- |
| **Aronga** | Hangarau Matihiko 1.8 |
| **Ingoa** | Te whakamahi i ngā tukanga takaruretanga waiwai ki te whanake i tētahi hua matihiko |
| **Kaupae** | 1 | **Whiwhinga** | 6 | **Aromatawai** | ā-Roto |
| **Marau akoranga** | Hangarau |
| **Kokonga akoranga** | Hangarau Matihiko |
| **Mana rēhita** | Kua rēhitatia | **Te rā i mana ai** | 23 o Whiringa-a-rangi 2017 |
| **Te rā e arotakengia ai** | 31 o Hakihea 2019 | **Te rā i puta ai** | 23 o Whiringa-a-rangi 2017 |

Mō tēnei paerewa paetae me whakamahi i ngā tukanga takaruretanga waiwai ki te whanake i tētahi hua matihiko.

**Paearu Paerewa**

|  |  |  |
| --- | --- | --- |
| **Paetae** | **Kaiaka** | **Kairangi** |
| * Whakamahi i ngā tukanga takaruretanga waiwai ki te whanake i tētahi hua matihiko.
 | * Whakamahi i ngā tukanga takaruretanga waiwai ki te whanake i tētahi hua matihiko mātau.
 | * Whakamahi i ngā tukanga takaruretanga waiwai ki te whanake i tētahi hua matihiko whaitake.
 |

**Kōrero Whakamahuki**

1. I ahu mai tēnei paerewa paetae i te Taumata 6 o te wāhanga ako Hangarau o te marau *New Zealand Curriculum*, i whakaputaina e Te Pou Taki Kōrero i te tau 2007. E hāngai ana hoki ki ngā kōrero kua tuhia i te *Teaching and Learning Guide for Technology*, i whakaputaina e Te Tāhuhu o te Mātauranga, ā, ka kitea ki <http://seniorsecondary.tki.org.nz>.

He mōhiohio atu anō ka kitea ki <http://www.technology.tki.org.nz/>.

He tohutoro ki ngā mōhiohio hāngai kei te rauemi *Safety and Technology Education: A Guidance Manual for New Zealand Schools,*i whakaputaina e Te Tāhuhu o te Mātauranga, ā, ka kitea ki <http://technology.tki.org.nz/Technology-in-the-NZC/Safety-in-Technology-Education-revised-2017>, ki te Ture Hauora me te Haumaru ki te Wāhi Mahi 2015 hoki.

I ahu mai hoki tēnei paerewa paetae i *Te Marautanga o Aotearoa*. Mō ētahi atu kōrero e hāngai ana ki ngā putanga ka whai wāhi i tēnei paerewa tēnā tirohia te [Papa Whakaako](http://tmoa.tki.org.nz/Te-Marautanga-o-Aotearoa/Taumata-Matauranga-a-Motu-Ka-Taea) kia kitea te wāhanga ako tika.

1. Ka kapi i te paearu *whakamahi i ngā tukanga takaruretanga waiwai ki te whanake i tētahi hua matihiko*:
* te whakamaheretanga o tētahi hua matihiko hei whera i tētahi raru, hiahia, arahura, kaingākautanga rānei
* te whakahaere i te whanaketanga mā te whakamatariki i te hua matihiko ki ngā wae ririki
* te haratau i ngā wae o te hua mā tētahi ara takarure
* te whakamātautau kia kite e rere ana te hua matihiko e ai ki ngā whakaritenga
* te whakaahuatanga o ngā pānga hāngai.

Ka kapi i te paearu *whakamahi i ngā tukanga takaruretanga waiwai ki te whanake i tētahi hua matihiko mātau*:

* te whakamahinga o ngā mōhiohio kua kitea i ngā whakamātautau me ngā haratau ki te whakapai ake i te hua matihiko
* te haratau i ngā wae me ngā tū āhua huhua me te whiriwhiri i te mea tau ana
* te wheranga o ngā pānga hāngai.

Ka kapi i te paearu *whakamahi i ngā tukanga takaruretanga waiwai ki te whanake i tētahi hua matihiko whaitake* te whakamahinga o ngā mōhiohio kua puta i ngā mahi whakamahere, whakamātautau, haratau hoki o ngā wae ki te whanake i tētahi hua kounga ake nei.

1. Ka rerekē ngā ara whakamahere mō ngā wāhanga rerekē hoki o te hua e ai ki te āhua o te hua ka puta. Koinei ētahi tauira whakamahere ka kapia:
* ngā whakaahuatanga ā-reo māori noa
* te waehere-kikoika ki te whakaatu i te hanganga o ngā hātepe
* nga tuhinga whakaahua, ngā tāparewaea me ngā tauira o te hua.
1. Ka hoatu e te pouako, ka tautohua e te ākonga, e tētahi rōpū ākonga, e te akomanga whānui rānei tētahi raru, hiahia, arahura, kaingākautanga rānei. Ko te hua ka whanakehia e tētahi ākonga, akomanga, rōpū ākonga rānei he hua matihiko oti mō tētahi take, he wae taumahi rānei o tētahi hua nui.
2. Hei tauira o ngā pānga hāngai:
* pāpori
* ahurea
* ture
* matatika
* whakairoiro hinengaro
* matatapu
* āheitanga
* ngā āhuatanga o te whakamahi
* ngā āhuatanga taumahi
* taha rerehua
* toitūtanga me te ora ā-raurangi
* te whakaaro ki ngā kaiwhakamahi mutunga
* te hauora me te haumarutanga.
1. Ko te *hua matihiko* he otinga ka whanakehia me te/ngā pūrere matihiko.
2. Ka kitea ngā Tikanga Aromatawai e hāngai ana ki tēnei paerewa paetae ki <http://ncea.tki.org.nz/Resources-for-Internally-Assessed-Achievement-Standards>.

**Tātari Kounga**

1. Me mātua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa ka rēhita ai i ngā hua ka puta mai i ngā aromatawai ki ngā paerewa paetae.
2. Me uru ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana i ā rātou hōtaka ki ngā paerewa paetae, ki ngā pūnaha whakarite e tika ana mō aua paerewa paetae.

Ko te tohutoro ki te Mahere Whakamana, Whakaōritenga hoki 0233